wickkiey/tamil-wikipedia-chunked huggingface dataset:
# கட்டுமான விபரக்கூற்று நிறுவனம்

## வரலாறு

இரண்டாவது உலகப் போர் முடிவடைந்த பின்னர் அமெரிக்காவில் கட்டுமானங்கள் பெருமளவு அதிகரித்தன. இத்தகைய ஒரு சூழலில் கட்டுமானங்களின் தரத்தை உறுதிப்படுத்துவதில் கவனம் செலுத்தவேண்டியிருந்தது. கட்டுமான விபரக்கூற்றுகள் கட்டுமானங்களின் தரத்தைப் பேணுவதில் முக்கியமான பங்காற்றுவதால். தரமான விபரக்கூற்றுகளை உருவாக்குவதன் தேவை உணரப்பட்டது. 1948 ஆம் ஆண்டில், கட்டுமான விபரக்கூற்றுகளின் தரத்தை உயர்த்துவதை நோக்கமாகக் கொண்டு, அமெரிக்காவின் அரசாங்க நிறுவனங்களைச் சேர்ந்த சில விபரக்கூற்று எழுத்தர்கள் ஒன்றுகூடி கட்டுமான விபரக்கூற்று நிறுவனத்தை உருவாக்கினர். விபரக்கூற்றுகளுக்கான மிகச்சிறந்த நடைமுறைகள், செந்தரங்கள், விபரக்கூற்று ஆவணத்துக்கான தரவடிவங்கள், தொழில்முறைக் கல்வி வசதிகள், சான்றளித்தல் போன்றவற்றை உருவாக்கிப் பேணுவது இந்நிறுவனத்தின் முக்கிய இலக்காக இருந்தது.  
அரசாங்க நிறுவனங்களின் விபரக்கூற்று எழுத்தர்களை உறுப்பினர்களாகக்கொண்டு தொடங்கிய இந்த நிறுவனம், பின்னர் தனியார்துறையைச் சேர்ந்த விபரக்கூற்று எழுத்தர்களையும் சேர்த்துக்கொண்டது. காலப்போக்கில், கட்டுமான விபரக்கூற்றின் ஆர்வத் துறைகளோடு தொடர்புடைய பல்வேறு உயர்தொழில் வல்லுனர்களையும், கட்டிடப்பொருள் உற்பத்தியாளர்கள், கட்டிட உரிமையாளர்கள், கட்டிடவசதி மேளாளர்கள் போன்றோரையும் உறுப்பினர்களாக இணைத்துக்கொண்டு வளர்ச்சியடைந்தது. இப்போது உலகின் பல்வேறு பகுதிகளிலும் இதற்கு உறுப்பினர்கள் உள்ளனர்.
# கட்டுமான விபரக்கூற்று நிறுவனம்

## செயற்பாடுகள்

கட்டுமானத் துறையில், தகவல் மேலாண்மை தொடர்பான பல்வேறு விடயங்களின் மேம்பாட்டுக்காக இந்நிறுவனம் முனைப்பாகச் செயல்பட்டு வருகிறது. பல்வேறு திட்டங்களில் இந்நிறுவனம் பிற நிறுவனங்களுடனும் இணைந்து செயல்படுவதைக் காண முடிகிறது.
# கட்டுமான விபரக்கூற்று நிறுவனம்

## செயற்பாடுகள்

### விபரக்கூற்றுத் தரவடிவங்கள்

1960களில் இருந்து "மாஸ்டர்போர்மட்" (MasterFormat), "செக்சன்போர்மட்" (SectionFormat), "பேஜ்போர்மட்" (PageFormat) போன்ற விபரக்கூற்றுத் தரவடிவங்களை இந்நிறுவனம் உருவாக்கிப் பேணிவருகிறது.
# சஞ்சயா இராசாராம்

**சஞ்சயா இராசாராம்** (*Sanjaya Rajaram*, பிறப்பு:1943) இந்திய மாநிலம் உத்திரப் பிரதேசத்தில் சிற்றூரொன்றில் பிறந்து மெக்சிக்கோவில் குடிமகனாக வாழும் வேளாண் அறிவியலாளர் ஆவார். இவருக்கு 2014ஆம் ஆண்டிற்கான, வேளாண்மையில் நோபெல் பரிசினை ஒத்த, **உலக உணவுப் பரிசு** வழங்கப்பட்டுள்ளது.
இவரது ஆய்வு முயற்சிகளால் உலக கோதுமை உற்பத்தியை 200 மில்லியன் கோடி டன்னிற்கும் கூடுதலாக உயர்த்தியமைக்காக இந்தப் பரிசு அறிவிக்கப்பட்டுள்ளது. மெக்சிக்கோவில் உள்ள பன்னாட்டு மக்காச்சோளம் மற்றும் கோதுமை மேம்பாட்டு மையத்தில் தமது ஆய்வுகளின் மூலமாக குளிர்கால கோதுமை இரகத்திற்கும் வேனில்கால கோதுமை இரகத்திற்கும் ஒட்டு ஏற்படுத்தி புதிய ஒட்டுவீரிய கோதுமையை அறிமுகப்படுத்தினார்; இவை பலதரப்பட்ட வெப்பச் சூழல்களிலும் கூடுதலான மகசூல் தரக்கூடியவை.  
*பசுமைப் புரட்சியின் தந்தை* என அறியப்படும் நார்மன் இ போர்லாக், பன்னாட்டு மக்காச்சோளம் மற்றும் கோதுமை மேம்பாட்டு மையத்தின் (சிஐஎம்எம்ஒய்டி) கோதுமைத் திட்டத்தை 1976-ம் ஆண்டு முதல் 2001-ம் ஆண்டு வரை வழிநடத்தி வந்தார். அவருக்குப் பிறகு அத்திட்டத்தின் இயக்குநர் பொறுப்பை ராசாராம் ஏற்றுள்ளார்.
# சஞ்சயா இராசாராம்

## இளமைக்காலமும் கல்வியும்

ராசாராம் 1943இல் உத்திரப் பிரதேசத்தின் சிற்றூர் ஒன்றில் வறிய விவசாயக் குடும்பத்தில் பிறந்தார். பள்ளிக்கல்வியில் சிறந்து விளங்கிய இராசாராம் வாரணாசி மாவட்டத்திலேயே முதலாவது மாணவராக விளங்கினார். மாநில அரசின் உதவித்தொகை பெற்று படித்து வந்த இராசாராம் கோரக்பூர் பல்கலைக்கழகத்தில் ஜான்பூர் கல்லூரியில் 1962இல் வேளாண்மையில் இளங்கலைப் பட்டம் பெற்றார். பின்னர் எம்.எஸ்.சுவாமிநாதனின் வழிகாட்டலில் புது தில்லியிலுள்ள இந்திய வேளாண் ஆராய்ச்சிக் கழகத்தில் 1964ஆம் ஆண்டு மரபியல் மற்றும் பயிர் வளர்ப்பில் முதுகலைப் பட்டம் பெற்றார். தொடர்ந்து ஆத்திரேலியாவில் சிட்னி பல்கலைக்கழகத்தில் முனைவர் பட்ட ஆய்வுகளை மேற்கொண்டார். அங்கிருந்து மெக்சிக்கோவில் போர்லாக் தலைமையிலான பன்னாட்டு மக்காச்சோளம் மற்றும் கோதுமை மேம்பாட்டு மையத்தில் பணியில் சேர்ந்தார்.
# ஏர் இந்தியா எக்ஸ்பிரஸ்

**ஏர் இந்தியா எக்ஸ்பிரஸ்** (*Air India Express*) ஏர் இந்தியாவின் துணையுடன் இயங்கக்கூடிய விமானசேவை ஆகும். ஏர் இந்தியா எக்ஸ்பிரஸ் கேரளா மாநிலத்தினை முதன்மையாகக் கொண்டு செயல்படுகிறது. இது குறைந்த கட்டணத்துடன் செயல்படும் விமானசேவையாகும். மத்திய கிழக்கு ஆசியா மற்றும் தென் கிழக்கு ஆசியா நாடுகளுக்கு முக்கிய விமான சேவையினை இது வழங்குகிறது. இது முழுமையாக ஏர் இந்தியாவிற்கு சொந்தமானது. ஏர் இந்தியாவால் இந்தியர்களுக்கு தடையற்ற அனைத்து விமான சேவைகளையும் வழங்குவதற்காக ஏர் இந்தியா எக்ஸ்பிரஸ் உருவாக்கப்பட்டது. தற்போது, ஏர் இந்தியா எக்ஸ்பிரஸ் வாரத்திற்கு சுமார் 100 விமானங்களை இயக்குகிறது. இதில் தென்னிந்தியாவின் மாநிலங்களான தமிழ்நாடு, கர்நாடகா மற்றும் கேரளா போன்றவற்றிலிருந்து செல்லும் விமானங்கள் முக்கியமானவை.
# ஏர் இந்தியா எக்ஸ்பிரஸ்

## வரலாறு

மத்திய கிழக்கு நாடுகளில் வாழும் நோக்கோடு இந்தியாவிலிருந்து செல்லும் மக்களுக்காக, குறைந்த கட்டணத்துடன் செயல்படும் விமான சேவை வேண்டுமென நினைத்த ஒரு மலையாளியின் (கேரள மாநில மக்களுள் ஒருவர்) நீண்ட காலப் போராட்டத்திற்குப் பிறகு மே 2004 ல் ஏர் இந்தியா எக்ஸ்பிரஸ் தொடங்கப்பட்டது. ஏர் இந்தியா எக்ஸ்பிரஸ் ஏப்ரல் 29, 2005 ல் திருவனந்தபுரம் முதல் அபுதாபி வரை தனது முதல் விமானத்தினை செலுத்தியதன் மூலம் விமான சேவையினைத் தொடங்கியது. ஏர் இந்தியா எக்ஸ்பிரஸ்க்கான முதல் விமானம் பிப்ரவரி 22, 2005 ல் வாங்கப்பட்டது. அப்போது புதிய ரக விமானமான போயிங்க் 737-86 Q ஒப்படைக்கப்பட்டது.
# ஏர் இந்தியா எக்ஸ்பிரஸ்

## கார்ப்பரேட் விவரங்கள்

மும்பை, நரிமன் பாயிண்டில் உள்ள ஏர் இந்தியா கட்டிடத்தில் இதன் (ஏர் இந்தியா எக்ஸ்பிரஸ்) தலைமை அலுவலகம் உள்ளது. டிசம்பர் 2012 ல், ஏர் இந்தியாவின் இயக்குனர்கள் குழு அதன் தலைமை அலுவலகத்தினை கேரளா மாநிலத்திலுள்ள கொச்சிக்கு மாற்றுவதற்கு ஒப்புதல் தெரிவித்து, ஜனவரி 1, 2013 முதல் இம்முடிவு செயல்படுத்தப்படும் எனவும் தீர்மானிக்கப்பட்டது. மாநில விமானசேவையின் மத்திய அமைச்சரான கே.சி.வேணுகோபால் இந்த தலைமை செயலக மாற்றம் ஒவ்வொரு கட்டமாக படிப்படியாக நடைபெறும் எனவும் புது வருட பிறப்பான ஜனவரி 1 (ஆண்டு?) முதல் கொச்சியில் தலைமை அலுவலகம் திறக்கப்படும் எனவும் தெரிவித்தார்.
# ஏர் இந்தியா எக்ஸ்பிரஸ்

## இலக்குகள்

ஏர் இந்தியா எக்ஸ்பிரஸ் பின்வரும் இடங்களை இலக்குகளாகக் கொண்டு செயல்படுகிறது (ஜூன் 2014 ன் படி).
<>
**'''Air-India Express Fleet'''**  
| <span>நகரம் | <span>நாடு | <span>IATA குறியீடு | <span>ICAO குறியீடு | <span>விமான நிலையம் |  |
| --- | --- | --- | --- | --- | --- |
| மஸ்கட் | ஓமன் | MCT | OOMS | மஸ்கட் சர்வதேச விமான நிலையம் |  |
| மும்பை | இந்தியா | BOM | VABB | சத்ரபதி சிவாஜி சர்வதேச விமான நிலையம் |  |
| மங்களூர் | இந்தியா | IXE | VOML | மங்களூர் சர்வதேச விமான நிலையம் |  |
| லக்னோ | இந்தியா | LKO | VILK | சௌத்ரி சரண்சிங்க் சர்வதேச விமான நிலையம் |  |
| குவைத் நகரம் | குவைத் | KWI | OKBK | குவைத் சர்வதேச விமான நிலையம் |  |
| கோலாலம்பூர் | மலேசியா | KUL | WMKK | கோலா லம்பூர் சர்வதேச விமான நிலையம் |  |
| கோழிக்கோடு | இந்தியா | CCJ | VOCL | கோழிக்கோடு சர்வதேச விமான நிலையம் |  |
| கொல்கத்தா | இந்தியா | CCU | VECC | நேதாஜி சுபாஷ் சந்திர போஸ் சர்வதேச விமான நிலையம் |  |
| கொச்சி | இந்தியா | COK | VOCI | கொச்சி சர்வதேச விமான நிலையம் |  |
| ஜெய்பூர் | இந்தியா | JAI | VIJP | ஜெய்பூர் சர்வதேச விமான நிலையம் |  |
| துபாய் | ஐக்கிய அரபு எமிரேட்ஸ் | DXB | OMDB | துபாய் சர்வதேச விமான நிலையம் |  |
| திருச்சிராப்பள்ளி | இந்தியா | TRZ | VOTR | திருச்சிராப்பள்ளி பன்னாட்டு வானூர்தி நிலையம் |  |
| தோஹா | கத்தார் | DOH | OTHH | ஹமத் சர்வதேச விமான நிலையம் |  |
| டாக்கா | பங்களாதேஷ் | DAC | VGZR | ஷாஜலால் சர்வதேச விமான நிலையம் |  |
| டெல்லி | இந்தியா | DEL | VIDP | இந்திரா காந்தி சர்வதேச விமான நிலையம் |  |
| தம்மம் | சவுதி அரேபியா | DMM | OEDF | ராஜா ஃபாஹ் சர்வதேச விமான நிலையம் |  |
| கொழும்பு | இலங்கை | CMB | VCBI | பண்டாரநாயக்க சர்வதேச விமான நிலையம் |  |
| சென்னை | இந்தியா | MAA | VOMM | சென்னை சர்வதேச விமான நிலையம் |  |
| பாங்காக் | தாய்லாந்து | BKK | VTBS | சுவர்ணபூமி விமான நிலையம் |  |
| பெங்களூர் | இந்தியா | BLR | VOBL | பெங்களூரு சர்வதேச விமான நிலையம் |  |
| பஹ்ரைன் | பஹ்ரைன் | BAH | OBBI | பஹ்ரைன் சர்வதேச விமான நிலையம் |  |
| அமிர்தசரஸ் | இந்தியா | ATQ | VIAR | ஸ்ரீ குரு ராமதாஸ் ஜி சர்வதேச விமான நிலையம் |  |
| அல் அய்ன் | ஐக்கிய அரபு எமிரேட்ஸ் | AAN | OMAL | அல் அய்ன் சர்வதேச விமான நிலையம் |  |
| அபுதாபி | ஐக்கிய அரபு எமிரேட்ஸ் | AUH | OMAA | அபுதாபி சர்வதேச விமான நிலையம் | } |
</>
# ஏர் இந்தியா எக்ஸ்பிரஸ்

## விமான குழு விவரங்கள்

ஏர் இந்தியா எக்ஸ்பிரஸின் விமான குழு 21, B737-800 ரக விமானங்களைக் கொண்டுள்ளது. இது ஒரு வகுப்பு பொருளாதரத்துடன் கூடிய 180 சீட்டுகளைக் கொண்டுள்ளது.
# ஏர் இந்தியா எக்ஸ்பிரஸ்

## விபத்துகள்

மே 22, 2010 ல் மங்களூர் விமான நிலையத்தில் ஏற்பட்ட விபத்தில் விமானத்திலிருந்த 166 பேரில், 158 பேர் இறந்தனர். இதில் 152 பேர் பயணிகள் ஆவர்.
# திதி (புராணம்)

**திதி** ; இந்து தொன்மவியல் படி, அரக்கர்களின் தாய் ஆவார். தட்சப்பிரசாபதியின் அறுபது மகள்களில் ஒருத்தி. பிரம்மாவின் பேத்தி. காசியபர் முனிவரின் பதிமூன்று மனைவிகளில் ஒருத்தி. தன் உடன் பிறந்தவளான அதிதியை வெறுப்பவள். உருத்திரன், மருத்துக்கள் மற்றும் தைத்தியர்கள் மற்றும் அதர்மத்தைப் பின்பற்றும் பல அரக்கர் குலங்களை உருவாக்கிய தாய். அதிதியின் குழந்தைகளான இந்திரன் முதலான தேவர்களை வெறுப்பவள். அதிதியின் மகனான இந்திரனைவிட பலமிக்க குழந்தையை தன் கணவன் காசியப முனிவரிடம் வேண்டினாள்.  
காசியபரின் அருள்படி, விஷ்ணுவின் வைகுண்டத்தை காவல் புரியும் ஜெயன்-விஜயன் எனும் இருவர் தங்களின் அகந்தை காரணமாக, சனகாதி முனிவர்களை வைகுண்டம் செல்ல அனுமதி மறுத்த காரணத்தால், முனிவர்களின் சாபப்படி அசுரர் குலத்தில், திதிக்கு இந்திரனை விட பலமிக்க இரு மகன்களாக இரணியாட்சன் மற்றும் இரணியன் போன்ற தைத்தியர்களாகப் பிறந்தனர்.
# திதி (புராணம்)

## இதனையும் காண்க

- அதிதி
- கத்ரு
- வினதா
- தனு
- சுரசை
- முனி
# சந்தௌலி மாவட்டம்

**சந்தௌலி மாவட்டம் ** என்பது இந்திய மாநிலமான உத்தரப் பிரதேசத்தில் உள்ள மாவட்டங்களில் ஒன்று. இதன் தலைமையகம் சந்தௌலி நகரத்தில் உள்ளது. இந்த மாவட்டம், வாரணாசி கோட்டத்திற்கு உட்பட்டது. வாரணாசி மாவட்டத்தில் இருந்து பிரிக்கப்பட்டு **சந்தௌலி மாவட்டமாக** நிர்வகித்தனர். சில காலத்திற்குப் பின்னர், மீண்டும் வாரணாசி மாவட்டத்துடன் இணைக்கப்பட்டது. உயர் நீதி மன்றத்தில் வழக்கு தொடரப்பட்டதால் சந்தௌலி மாவட்டம் தனியாக நிர்வகிக்கப்படுகிறது. நெல்லும் கோதுமையும் விளைவிக்கின்றனர்.இம்மாவட்டம் சந்தௌலி மக்களவைத் தொகுதிக்கு உட்பட்டது.
# சந்தௌலி மாவட்டம்

## புவிப்பரப்பு

இது சந்தௌலி, சகல்தீகா, சாக்கியா என்ற மூன்று வட்டங்களைக் கொண்டது. இங்கு
கங்கை, கர்மனசா, சந்திரபிரபா உள்ளிட்ட ஆறுகள் பாய்கின்றன.
# சந்தௌலி மாவட்டம்

## பொருளாதாரம்

இது இந்தியாவின் பின்தங்கிய மாவட்டங்களில் ஒன்று. இந்த மாவட்டம் பொருளாதார வளர்ச்சியில் பின்தங்கிய மாவட்டங்களுக்கு வழங்கப்படும் நிதியை பெறுகிறது.
# சந்தௌலி மாவட்டம்

## மக்கள் தொகை

2011 ஆம் ஆண்டு கணக்கெடுப்பின்படி, 1,952,713 பேர் வாழ்கின்றனர். சதுர கிலோமீட்டருக்கு 768 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு 913 பெண்கள் என்ற அளவில் பால் விகிதம் உள்ளது. இங்குள்ளோரில் 73.86% கல்வி கற்றோர் ஆவர்.
# அமேதி மாவட்டம்

**அமேதி மாவட்டம்** இந்தியாவின் உத்தரப் பிரதேசத்தில் உள்ள 72 மாவட்டங்களில் ஒன்றாகும். அமேதி மாவட்டம், அவத் பிரதேசத்தின் அயோத்தி கோட்டத்திற்கு உட்பட்டது. இதன் தலைமையகம் கௌரிகஞ்சு நகரில் உள்ளது. நேரு குடும்பத்தினரில் பலரும் அமேதி மக்களவைத் தொகுதியின் சார்பாக பாராளுமன்றத்துக்கு தேர்ந்தெடுக்கப்பட்டனர் என்பது குறிப்பிடத்தக்க செய்தியாகும். சில ஆண்டுகளுக்கு, "சத்திரபதி சாகுஜி மகராஜ் நகர்" என்ற பெயரில் இயங்கியது. பின்னர், அமேதி என்ற பழைய பெயருக்கே மாற்றப்பட்டது.
# அமேதி மாவட்டம்

### மக்கள் தொகை

2013 ஆம் ஆண்டில் ஒன்றரை லட்சம் மக்கள் வசித்தனர்.
# அமேதி மாவட்டம்

### போக்குவரத்து

உத்தரப் பிரதேசத்தின் ஏனைய பெருநகரங்களுடன் அமேதி இணைக்கப்பட்டுள்ளது. டெல்லி, லக்னோ, கான்பூர், டேராடூன், ஹரித்துவார், அலகாபாது, வாரணாசி, கல்கத்தா, பூரி, மும்பை உள்ளிட்ட நகரங்களுக்கு ரயில் போக்குவரத்து வசதி உள்ளது.  
சில உத்தரப் பிரதேச சாலைப் போக்குவரத்துக் கழகப் பேருந்துகள் இங்கிருந்து இயங்குகின்றன.
# அமேதி மாவட்டம்

## பிரிவுகள்

இது கௌரிகஞ்சு, அமேதி, முசாபிர்கானா, சலோன், திலோய் ஆகிய ஐந்து வட்டங்களைக் கொண்டது. இந்த மாவட்டத்தின் பெரிய நகரமாக அமேதி விளங்குகிறது.  
இது கௌரிகஞ்சு, ஜகதீஷ்பூர், அமேதி, திலோய், சலோன் ஆகிய ஐந்து சட்டமன்றத் தொகுதிகளைக் கொண்டது. இவை அனைத்தும் அமேதி மக்களவைத் தொகுதிக்கு உட்பட்டது.
# ஹவ் டு ட்ரெய்ன் யுவர் டிராகன் 2

**டிராகன் 2** இது 2014ம் ஆண்டு வெளியான ஐக்கிய அமெரிக்க 3டி கணினி அனிமேஷன் திரைப்படமாகும். இந்த திரைப்படத்தை **டீன் டீபொலிஸ்** இயக்க, ஜே பருச்செல், கேட் பிளான்சேட், ஜெரார்டு பட்லர், கிரேக் பெர்குசன், அமெரிக்கா பெரரேரா, ஜோனா ஹில், கிறிஸ்டோபர் மிண்ட்ஸ்-பிலாஸ், டி.ஜே. மில்லர், கிறிஸ்டன் வீக், கிட் ஹாரிங்டன்உள்ளிட்ட பலர் குரல் கொடுத்துள்ளார்கள்.
# ஹவ் டு ட்ரெய்ன் யுவர் டிராகன் 2

## குரல் கொடுத்த நடிகர்கள்

- ஜே பருச்செல்
- கேட் பிளான்சேட்
- ஜெரார்டு பட்லர்
- கிரேக் பெர்குசன்
- அமெரிக்கா பெரரேரா
- ஜோனா ஹில்
- கிறிஸ்டோபர் மிண்ட்ஸ்-பிலாஸ்
- டி.ஜே. மில்லர்
- கிறிஸ்டன் வீக்
- Djimon Hounsou
- கிட் ஹாரிங்டன்
# ஹவ் டு ட்ரெய்ன் யுவர் டிராகன் 2

## தமிழ் வெளியீடு

இந்த திரைப்படம் தமிழ் மொழியில் **டிராகன் 2** என்ற பெயரில் மொழிமாற்றம் செய்யப்பட்டு தமிழ்நாட்டில் வெளியானது.
# ஹவ் டு ட்ரெய்ன் யுவர் டிராகன் 2

## வீடியோ விளையாட்டு

- எக்ஸ் பாக்ஸ் 360
- நிண்டெண்டோ 3DS
- வீ
- வீ யூ
- பிளேஸ்டேசன் 3
# வலைவாசல்:கூடைப்பந்தாட்டம்/விக்கிமீடிய திட்டங்கள்

| '''
&nbsp;விக்கிசெய்திகளில்'''&nbsp; | '''
&nbsp;விக்கிமேற்கோள்களில்'''&nbsp; | '''
&nbsp;விக்கிநூல்களில்'''&nbsp; | '''
&nbsp;விக்கிமூலத்தில்'''&nbsp; | '''
&nbsp;விக்சனரியில்'''&nbsp; | '''
விக்கிப்பொதுவில்''' |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
<noinclude></noinclude>
# தேவரியா மாவட்டம்

**திவோரியா மாவட்டம்** என்பது இந்திய மாநிலமான உத்தரப் பிரதேசத்தில் உள்ள 72 மாவட்டங்களில் ஒன்று. இந்த மாவட்டத்தின் தலைமையகம் தேவரியா நகரத்தில் அமைந்துள்ளது. இது கோரக்பூர் கோட்டத்திற்கு உட்பட்டது.
# தேவரியா மாவட்டம்

## மக்கள் தொகை

2011 மக்கள் தொகைக் கணக்கெடுப்பின்படி, 3,098,637 மக்கள் வாழ்கின்றனர். இந்த மாவட்டத்தில் மக்கள் அடர்த்தி சதுர கி.மீட்டருக்கு 1220 பேர் என்ற அளவில் உள்ளது. ஆயிரம் ஆண்களுக்கு 1013 பெண்கள் என்ற அளவில் பால் விகிதம் உள்ளது. இங்கு வாழ்பவர்களில் 73.53% பேர் கல்வியறிவு பெற்றுள்ளனர்.
# இரணியாட்சன்

**இரணியாட்சன்**அல்லது **இரண்யாட்சன்** (Hiranyaksha), ஒரு இந்து புராணக் கதாபாத்திரம் ஆகும். இவர் காசிபர் - திதி தம்பதியரின் மகன். இரணியனின் தம்பி ஆவார். பிரம்மாவை நோக்கி கடும் தவம் மேற்கொண்டு, தனக்கு எந்த ஆயுதத்தின் மூலமும் மரணம் ஏற்படக்கூடாது என்றும், மூவுலகத்திற்கும் தான் அரசனாக இருக்க வேண்டி வரம் பெற்றவன். மூவுலகையும் வென்று, பின் பூமியை அபகரித்து பாதாள லோகத்தில் மறைத்து வைத்து, அதர்ம வழியில் வாழ்ந்தவன் இரண்யாட்சன். இரண்யாட்சனின் கொடுமைகளைத் தாங்காத பூமா தேவி, பிரம்மா, இந்திராதி தேவர்களின் வேண்டுகோளை ஏற்று திருமால், வராக அவதாரம் எடுத்து இரண்யாட்சனை தன் கூரிய கோரைப் பற்களால் கடித்துக் குதறி அழித்து, பூமாதேவி, இந்திராதி தேவர்கள் உட்பட மூவலகையும் மீட்டு தர்மத்தை நிலைநாட்டினார்.  
வராக அவதாரம் எடுத்து இரண்யாட்சனின் தலை கொய்து, பூமாதேவியை மீட்டல்]]
# இரணியாட்சன்

## இவற்றையும் காண்க

- இரணியகசிபு
- வராக புராணம்
- திதி (புராணம்)
# மேப்புலியூர்

**மேப்புலியூர்** (Meppuliyur) தமிழ்நாடு, விழுப்புரம் மாவட்டம், உளுந்தூர்பேட்டை தாலுக்காவில் உள்ள ஒரு கிராமமாகும். இக் கிராம மக்கள் விவசாயத்தை நம்பி வாழ்கின்றனர். இந்த கிராமம் ஊர், காலனி மற்றும் வாங்கனார் சேரி என மூன்று பகுதிகளாகப் பிரிக்கப்பட்டுள்ளது. இங்கு வாழும் மக்கள் தமிழ் மற்றும் தெலுங்கு மொழிகளைப் பேசிவருகின்றனர்.
# கட்டிடத் தகவல் மேலாண்மை

**கட்டிடத் தகவல் மேலாண்மை** (Building Information Management) என்பது, கட்டிடத் திட்டம் ஒன்றினுள் அடங்கியுள்ள இயற்பண்புத் தரவுகளைச் (attributed data) சேகரித்தல், ஒழுங்குபடுத்தல், பகுப்பாய்தல், பகிர்தல் ஆகியவற்றை ஒருங்கே குறிப்பது. "கட்டிடத் தகவல்" என்பது ஒரு குறித்த கட்டுமானத் திட்டம், முறைமைகள் அல்லது கூறுகள் தொடர்பில் பயன்படுத்தக்கூடிய அறிவைக் குறிக்கிறது. இதை உரியமுறையில் மேலாண்மை செய்வதே "கட்டிடத் தகவல் மேலாண்மை" எனலாம்.  
தற்காலத்தில் கட்டிடத் தகவல் மேலாண்மை என்பது, கட்டிடமொன்றின் தொடக்க நிலையில் இருந்து பல்வேறு கட்டங்களூடாக அதன் கால முடிவில் உடைக்கப்படும் வரையான எல்லாக் கட்டங்களிலும், விபரம் அறிந்து முடிவுகளை எடுப்பதற்கு உதவியாகப் பகிர் அறிவை உருவாக்குவதை நோக்கமாகக் கொண்டது.
# நடராஜன் பெரியசாமி

**நடராஜன் பெரியசாமி** (*Nadarajan Periyasamy*, பிறப்பு: நவம்பர் 19, 1963) மலேசியாவைச் சார்ந்த இந்தியர் ஆவார். இவர் ஓர் இருசக்கர வாகன வீரர். மலேசியாவின் பினாங்கு பகுதியைச் சேர்ந்த இவர் மலேசியத் தமிழ்ப் பள்ளிகளில் மாணவர்களுக்கு தன்முனைப்புப் பயிற்சிப் பட்டறைகள் நடத்தி வருகிறார். இவர் *சக்ஸஸ் பி. நடா* எனும் பெயரால் அறியப்படுகிறார்.
# நடராஜன் பெரியசாமி

## இருசக்கரவாகனச் சாதனைகள்

### 2007

- நடராஜன் பெரியசாமி தனது முதல் சாதனையை 5 செப்டம்பர் 2007 ஆம் ஆண்டு செய்தார். மலேசியாவின் ஜோகூரிலுள்ள *கெல்லாங் பாத்தா* பகுதியிலிருந்து 933 கிலோமீட்டர்கள் தொலைவில் தாய்லாந்து எல்லையில் உள்ள *புக்கிட் காயு ஈத்தாம்* பகுதிக்கு 1500 சிசி திறனுள்ள "ஹோண்டா" வாகனத்தின் மூலம் (1500 cc Honda Gold Wing Touring motorcycle ) பத்து மணிகள் 45 நிமிடங்கள் நேரத்தில் கடந்தார்.
# நடராஜன் பெரியசாமி

## இருசக்கரவாகனச் சாதனைகள்

### 2010

- பெரியசாமி தனது இரண்டாவது சாதனையை 26 டிசம்பர் 2010 ஆம் ஆண்டு அன்று நிகழ்த்தினார். மிக நீண்ட நேரம் இருசக்கரம் ஓட்டும் சாதனையை *செப்பாங்* *எஃப் 1* மைதானத்தில் 875 கிலோமீட்டர்கள் தொலைவை 12 மணிகளில் சுற்றிவந்தார். இச்சாதனையை காலை ஆறு மணிக்குத் தொடங்கி மாலை ஆறு மணி வரை 165 சுற்றுகளை நிறைவு செய்ததன் மூலம் நிகழ்த்தினார்.
# நடராஜன் பெரியசாமி

## வாழ்க்கை

இவர் மலேசியாவின் பினாங்கு பகுதியில் வசித்து வருகிறார். இவரது மனைவியின் பெயர் சாமுண்டீஸ்வரி, மகள் நிஷாந்தினி.
# நடராஜன் பெரியசாமி

## காணொளிகள்

- *ஜோகூர்* முதல் *பாட்டாயா*
# என்னர் வலென்சியா

**என்னர் ரெம்பெர்டோ வலென்சியா இலாசுத்ரா** (*Enner Remberto Valencia Lastra*, ஏப்ரல் 11, 1989) எக்குவடோரைச் சேர்ந்த காற்பந்தாட்ட வீரர் ஆவார். இவர் தற்போது எக்குவடோர் தேசிய அணியில் பக்கவாட்டு முன்னணி வீரராக (தாக்குபவராக) விளையாடி வருகிறார். *லிகா எம் எக்சு* கூட்டிணைவில் *பச்சுகா காற்பந்துக் கழகத்திற்காக* ஆடி வருகிறார்.
# என்னர் வலென்சியா

## பன்னாட்டு விளையாட்டு

என்னர் தமது தேசிய அணிக்காக பெப்ரவரி 12, 2012இல் ஹொண்டுராசிற்கு எதிரான நட்புறவு ஆட்டத்தில் முதன்முதலாக ஆடினார்.  
*கிறிஸ்டியன் பெனிடெசின்* அகால மரணத்தை அடுத்து, பக்கவாட்டு முன்னணி வீரராக ஆடிவந்த என்னரை எக்குவடோரின் பயிற்றுனர் *ரீனால்டோ ரூடா* தாக்கும் முன்னணி வீரராகப் பயன்படுத்தலானார்.  
2014 உலகக்கோப்பையில் சுவிட்சர்லாந்துடனான தங்கள் முதல் ஆட்டத்தில் எக்குவடோர் 2-1 என்ற கணக்கில் தோற்றது; இந்த ஆட்டத்தில் எக்குவடோரின் ஒரே கோலை தலையால் முட்டி என்னர் அடித்தார். இந்தப் போட்டியின் அடுத்த ஆட்டத்தில் எக்குவடோர் ஹொண்டுராசை 2-1 கணக்கில் வென்றது; இந்த ஆட்டத்தில் 34வது நிமிடத்திலும் 66வது நிமிடத்திலும் கோலடித்து வெற்றி பெற உதவினார்.
# தீவு நாடுகளின் பட்டியல்

தீவு என்பது நீரால் சூழப்பட்ட ஒரு நிலப்பரப்பு (ஒரு கண்டத்தை விட சிறியது) ஆகும். இங்கு தீவு நாடுகளின் பெயர்கள் இங்கு பட்டியலிடப்பட்டுள்ளன. பல தீவு நாடுகள் ஒரு தீவுக்கூட்டத்தில் பரவியுள்ளன, இந்தோனேசியா, ஜப்பான் மற்றும் பிலிப்பைன்ஸ் போன்றது—இந்த நாடுகள் ஆயிரக்கணக்கான தீவுகளைக் கொண்டுள்ளன. மற்றவை பார்படோஸ், டொமினிகா, மற்றும் நவ்ரு போன்ற ஒற்றைத் தீவையும்; ஒரு முக்கிய தீவு மற்றும் கியூபா, ஐஸ்லாந்து, மற்றும் இலங்கை போன்ற சில சிறிய தீவுகளையும்; புருனே, டொமினிகன் குடியரசு, கிழக்கு திமோர், மற்றும் அயர்லாந்து குடியரசு போன்ற ஒரு தீவின் ஒரு பகுதியையும்; அல்லது ஒரு முக்கிய தீவையும், ஆனால் ஐக்கிய இராச்சியம் (பெரிய பிரித்தானியா மற்றும் அயர்லாந்தின் ஒரு பகுதியையும்) போன்ற பிற தீவுகளிலும் எல்லைகளைப் பகிர்ந்து கொள்கின்றன.
# தீவு நாடுகளின் பட்டியல்

## அரசியல் உரிமையின் படி

### சுதந்திர நாடுகள்

- அன்டிகுவாவும் பர்புடாவும்
- அவுஸ்திரேலியா
- பகாமாசு
- பாகாரேயின்
- பார்படோசு
- புருனை
- கேப் வேர்டே
- கொமொரோஸ்
- கியூபா
- சைப்பிரசு
- டொமினிக்கா
- டொமினிகன் குடியரசு
- கிழக்குத் திமோர்
- மைக்குரேனேசிய கூட்டாட்சி நாடுகள்
- பீஜி
- கிரெனடா
- எய்ட்டி
- ஐசுலாந்து
- இந்தோனீசியா
- யமேக்கா
- யப்பான்
- கிரிபாட்டி
- மடகாஸ்கர்
- மாலத்தீவு
- மால்ட்டா
- மார்ஷல் தீவுகள்
- மொரிசியசு
- நவுரு
- நியூசிலாந்து
- பலாவு
- பப்புவா நியூகினியா
- பிலிபைன்சு
- தைவான்
- அயர்லாந்து
- செயிண்ட் கிட்சும் நெவிசும்
- சென் லூசியா
- செயிண்ட். வின்செண்டும் கிரெனேடின்சும்
- சமோவா
- சாவோ தோமே பிரின்சிபே
- சிஷெல்ஸ்
- சிங்கப்பூர்
- சாலமன் தீவுகள்
- இலங்கை
- டொங்கா
- திரினிடாட்டும் டொபாகோவும்
- துர்கசும் கைகோசும்
- துவாலு
- ஐக்கிய இராச்சியம்
- வனுவாத்து
# தீவு நாடுகளின் பட்டியல்

## அரசியல் உரிமையின் படி

### சுதந்திரம் சர்ச்சைக்குள்ளாக்கப்பட்டுள்ளது

- துருக்கி குடியரசு (வடசைப்பிரசு)
# தீவு நாடுகளின் பட்டியல்

## அரசியல் உரிமையின் படி

### சுதந்திர, காலனித்துவ மற்றும் அரை-சுதந்திர தீவு நாடுகள்

- எலந்து
- அல்டெனெரி
- அமெரிக்க சமோவா
- அங்கியுலா
- பெர்மியுடா
- பிரித்தானிய வெர்ஜின் தீவுகள்
- கேமன் தீவுகள்
- கிறிசுத்துமசு தீவுகள்
- கொகோசு
- குக் தீவுகள்
- பரோயே தீவுகள்
- போக்லாந்து தீவுகள்
- கிறீன்லாந்து
- குவாம்
- குயெர்ன்சி
- யேர்சி
- மனித தீவுகள்
- மொண்சுராட்
- நியு கலிடோனியா
- நியுவே
- நோபோக் தீவு
- வட மரியானா
- பிட்கன் தீவுகள்
- புவேர்ட்டோ ரிக்கோ
- சார்க்
- செயிண்ட். எலனா
- டொகெலாவு
- அமெரிக்க வெர்ஜின் தீவுகள்
# போர்த்துக்கல், பிரேசில், அல்கார்வெசு ஆகியவற்றின் ஐக்கிய இராச்சியம்

**போர்த்துகல்,பிரேசில்,அல்கார்வெசு ஆகியவற்றின் ஐக்கிய இராச்சியம்** (*United Kingdom of Portugal, Brazil and the Algarves*) பிரேசில் மாநிலத்தை தனி இராச்சியமாக அறிவித்து அத்துடனேயே போர்த்துகல் இராச்சியத்தையும் அல்கார்வெசு இராச்சியத்தையும் ஒன்றிணைத்து பல்வேறு கண்டங்களில் அமைந்த ஒரே முடியாட்சியாகும்.  
நெப்போலியனின் படையெடுப்புக்களின்போது பிரேசிலுக்கு இடம்மாறிய அரசவை மீண்டும் ஐரோப்பாவிற்குத் திரும்பிய நேரத்தில், 1815இல் போர்த்துகல், பிரேசில்,அல்கார்வெசு ஐக்கிய இராச்சியம் உருவாக்கப்பட்டது. 1822 இல் பிரேசில் விடுதலை பெற்றதாக அறிவித்துக் கொண்டபோது இந்த இராச்சியம் நடைமுறைப்படி முடிவுக்கு வந்தது. தன்னாட்சி பெற்றதாக பிரேசில் பேரரசை போர்த்துகல் ஏற்றக்கொண்ட பிறகு 1825இல் முறையாக இந்த இராச்சியம் முடிவுக்கு வந்தது.  
இந்த ஐக்கிய இராச்சியம் நடைமுறையில் இருந்த காலத்தில் இது முழுமையான போர்த்துகல் பேரரசின் பிரதிநிதியாக இருக்கவில்லை. உண்மையில் இது ஆசியாவிலும் ஆபிரிக்காவிலும் இருந்த வெளிநாட்டுக் குடியேற்றங்களைக் கட்டுப்படுத்திய அத்திலாந்திக்கு பெருங்கடலைக் கடந்த பெருநகரமாக விளங்கியது.  
எனவே, பிரேசிலைப் பொறுத்தவரை, இந்த அமைப்பினால் இரு நன்மைகள் கிடைத்தன:
1. தனி இராச்சியம் என்ற தகுதி கிட்டியது.
1. ஐக்கிய இராச்சியத்தின் உருவாக்கம் பிரேசில் இனி குடியேற்ற பகுதியாக இல்லாது அரசியலில் சமமான பங்கு கொள்ளும் தகுதியை நிலைநாட்டியது.
# போர்த்துக்கல், பிரேசில், அல்கார்வெசு ஆகியவற்றின் ஐக்கிய இராச்சியம்

## நூற்றொகுதி

-
- Monarchy in Brazil *வெளியுறவு அமைச்சகம்*, accessed on 8 June 2008.
- Elevação do Brasil a Reino Unido a Portugal e Algarves *Secretary of Education of Rio de Janeiro*, accessed on 8 June 2008.
- Reino Unido (1815–1822) *Chamber of Deputies of Brazil*, accessed on 8 June 2008.
# இட்டாவா மாவட்டம்

இந்திய மாநிலமாகிய உத்தரப் பிரதேசத்தின் 72 மாவட்டங்களில் **இட்டாவா மாவட்டமும்** ஒன்று. இதன் தலைமையகம் இட்டாவா நகரில் உள்ளது. இது 2311&nbsp; சதுர கி.மீ பரப்பளவைக் கொண்டது. இம்மாவட்டத்தில் சம்பல் ஆறு யமுனை ஆற்றுடன் கலக்கிறது.
# இட்டாவா மாவட்டம்

## மக்கள் தொகை

2011 ஆம் ஆண்டு கணக்கெடுப்பின்படி, 1,575,247 மக்கள் வாழ்கின்றனர். சராசரியாக சதுர கிலோமீட்டருக்கு 157 பேர் இருக்கின்றனர். ஆயிரம் ஆண்களுக்கு 970 பெண்கள் என்ற அளவில் பால் விகிதம் உள்ளது. இங்கு வாழ்பவர்களில் 70.14% மக்கள் கல்வியறிவு பெற்றவர்கள் ஆவர்.
# வடகறி (திரைப்படம்)

**வடகறி** இது 2014ம் ஆண்டு வெளியான தமிழ் நகைச்சுவை திகில் திரைப்படம் ஆகும். இந்த திரைப்படத்தை **சரவண ராஜன்** இயக்க, ஜெய், சுவாதி ரெட்டி, ஆர்ஜே பாலாஜி உள்ளிட்ட பலர் நடித்துள்ளார்கள். தனக்கு சொந்தமில்லாத பொருளை தன்வசப்படுத்திக் கொள்வதால் என்னென்ன பிரச்சனைகளை சந்திக்க வேண்டியது வரும் என்ற கருத்தைச் சொல்ல வந்திருக்கும் படமே ‘வடகறி’ ஆகும்.
# வடகறி (திரைப்படம்)

## நடிகர்கள்

- ஜெய்
- சுவாதி ரெட்டி
- ஆர். ஜே. பாலாஜி
- அருள்தாஸ்
- கஸ்தூரி
- மைஷா கோஷல்
- சன்னி லியோன் - சிறப்புத் தோற்றம்
- வெங்கட் பிரபு - சிறப்புத் தோற்றம்
- பிரேம்ஜி அமரன் - சிறப்புத் தோற்றம்
# வடகறி (திரைப்படம்)

## வெளியீடு

இந்த திரைப்படம் ஜூன் 19, 2014ம் ஆண்டு வெளியானது. இந்த திரைப்படம் தெலுங்கு மொழியில் **குல்பி** என்ற பெயரில் மொழிமாற்றம் செய்யப்பட்டு வெளியானது.
# கன்னாஜ் மாவட்டம்

இந்திய மாநிலமான உத்தரப் பிரதேசத்தில் **கன்னாஜ் மாவட்டம்** அமைந்துள்ளது. இதன் தலைமையகம் கன்னோசி நகரில் உள்ளது.
# கன்னாஜ் மாவட்டம்

## புவிப்பரப்பு

இது மூன்று வட்டங்களாகவும் ஏழு பிரிவுகளாகவும் பிரிக்கப்பட்டுள்ளது. இது கான்பூர் கோட்டத்திற்கு உட்பட்டது.
# கன்னாஜ் மாவட்டம்

## மக்கள் தொகை

2011 ஆம் ஆண்டு கணக்கெடுப்பின்படி, 1,658,005 மக்கள் வாழ்கின்றனர். இங்கு சராசரியாக சதுர கிலோமீட்டருக்கு 792 பேர் வாழ்கின்றனர். ஆயிரம் ஆண்களுக்கு 879 பெண்கள் என்ற அளவில் பால் விகிதம் இருக்கிறது. இங்கு வாழ்பவர்களில் 74.01% மக்கள் கல்வியறிவு பெற்றுள்ளனர்.
# சத்தீஸ்கர் விரைவுவண்டி

**சத்தீஸ்கர் விரைவுத்தொடருந்து** (Chhattisgarh Express:18237/18238) பிலாஸ்பூரையும் அமிர்தசரசையும் இணைக்கும் இந்தியத் தொடருந்து ஆகும். இதன் பெயரே சட்டீஸ்கர் மாநிலத்தினை குறிப்பிடும்படி உள்ளது. இது முதன்முதலில் 1977 ஆம் ஆண்டு போபால் – பிலாஸ்பூருக்கு இடையே சட்டீஸ்கர் அருணாச்சல் விரைவுத்தொடருந்து என அறிமுகப்படுத்தப்பட்டது. அறிமுக காலத்தின்போது பிலாஸ்பூர் மற்றும் ஹபிப்கஞ்சிற்கு (போபால்) இடையே ஓடியது. புதிதாக அமைக்கப்பட்ட துணை நகர்ப்புற தொடருந்து நிலையமான போபாலிலுள்ள ஹபிப்கஞ்சிற்கு அனுப்பப்பட்ட முதல் தொடருந்து இதுவாகும். 1987 ஆம் ஆண்டு, ஹஸ்ரத் நிஜாமுதீன் (புது டெல்லி)யின் தொடருந்து நிலையம் வரை நீட்டிக்கப்பட்டது. இறுதியாக 1990 ஆம் ஆண்டு அமிர்தசரஸ் வரை நீட்டிக்கப்பட்டது.
# சத்தீஸ்கர் விரைவுவண்டி

## தொடருந்து பற்றிய விவரங்கள்

இது தினசரி செயல்படும் விரைவுத்தொடருந்து ஆகும். பிலாஸ்பூரிலிருந்து புறப்படும் தொடருந்தின் எண் 18237 மற்றும் அமிர்தசரஸில் இருந்து புறப்படும் தொடருந்தின் எண் 18238 ஆகும். இந்தத் தொடருந்தில் 24 பெட்டிகள் உள்ளன.
# பிரேசில் பேரரசு

## மேற்சான்றுகள்

-
-
-
# ஞானப்பான

**ஞானப்பான** என்ற நூலை பூந்தானம் என்பவர் எழுதினார். இவர் கேரளத்தின் மலப்புறம் மாவட்டத்தில் உள்ள பெரிந்தல்மண்ணைக்கு உட்பட்ட கீழாற்றூர் என்னும் ஊரில் பிறந்தார். பூந்தானம் என்பது அவரின் குலப் பெயர் ஆகும். இவர் பதினாறாம் நூற்றாண்டில் வாழ்ந்தவர். நீண்ட காலம் கழித்து பிறந்த குழந்தையை இழக்க நேரிட்டபொழுது குருவாயூரப்பனை வேண்டி எழுதியதே ஞானப்பான என்னும் நூல். இந்த நூல் எளிய மலையாள நடையில், சமசுகிருதம் கலக்காமல், உயர்ந்த தத்துவக் கருத்துகளை உள்ளடக்கியவாறு எழுதப்பட்டது. மேல்பத்தூர் நாராயண பட்டதிரி என்னும் புலவர் இந்த நூலில் இலக்கணப் பிழை இருப்பதாகக் குறை கூறியதாகவும், அதனால் இவர் வருந்தி குருவாயூரப்பனை வேண்டியதாகவும், பின்னர், குருவாயூரப்பன் அருளால் இருவரும் நண்பர்களாகினர் எனவும் செவிவழிக் கதைகள் உள்ளன. இது 360 வரிகளைக் கொண்டது. மலையாளத்து பகவத் கீதை என்ற சிறப்புப் பெயரும் இதற்கு உண்டு. 46,660 பேர் கூடி இந்த நூலில் உள்ள பாடல்களைப் பாடியுள்ளனர். இது கின்னஸ் புத்தகத்தில் பதிவாகியிருக்கிறது.
# ஞானப்பான

### சில வரிகள்

<poem>  
</poem>
# கேதார்நாத் சிங்

**கேதார்நாத் சிங்** என்பவர் புகழ் பெற்ற இந்தி மொழிக் கவிஞர் ஆவார். இவருக்கு 2013 ஆம் ஆண்டிற்கான ஞானபீட விருது வழங்கப்பட்டது. 1989 ஆம் ஆண்டில் சாகித்திய அகாதமி விருதினையும் பெற்றுள்ளார்.
# கேதார்நாத் சிங்

## இளைய பருவம்

இவர் உத்தரப் பிரதேசத்தில் உள்ள பாலியா மாவட்டத்தில் பிறந்தவர். வாரணாசியில் உள்ள உதய் பிரதாப் கல்லூரியில் படித்துவிட்டு, காசி இந்து வித்தியாலயத்தில் முதுகலைப் படிப்பை முடித்தார். கோரக்பூரில் இந்தி ஆசிரியராகப் பணியாற்றினார். ஜவகர்லால் நேரு பல்கலைக்கழகத்தில் இந்தி மொழித் துறையின் தலைவராகவும் பேராசிரியராகவும் பணியாற்றியவர்.
# கேதார்நாத் சிங்

## எழுதியவை

;கவிதைகள்
- அபி பிகுல் அபி
- ஸமீன் பாக் ரஹீ ஹாய்
- யஹான் ஸே தேகோ
- அகால் மெய்ன் ஸாரஸ்
- பாக்
- டால்ஸ்டாய் அவர் சைக்கிள்  
;கதைகள்
- மேரே ஸமய் கே ஸப்த்
- கல்பனா ஔர் சாயாவத்
- ஹிந்தி கவித மெய்ன் பிம்ப் விதான்
# கேதார்நாத் சிங்

## விருதுகள்

- வியாசர் விருது
- குமரன் ஆசான் விருது
- சாகித்திய அகாதமி விருது
- ஞானபீட விருது
# வலைவாசல்:துடுப்பாட்டம்/உங்களுக்குத் தெரியுமா?

இப்பகுதியிலுள்ளவை விக்கிப்பீடியாவின் துடுப்பாட்டம் வலைவாசலின் ஒரு பிரிவான உங்களுக்குத் தெரியுமா என்ற பகுதியில் காட்சிப்படுத்தப்பட்டவை.  
தாங்களும் விளையாட்டுக்கள் வலைவாசலில் காட்சிப்படுத்துவதற்கான தகவலை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  
;வடிவமைப்பு
<pre>  
-
-
-
-
-
-  
| <div>**...முன்மொழிய** </div> | } |
| --- | --- |
<noinclude>  
</noinclude>  
</pre>
# வலைவாசல்:துடுப்பாட்டம்/உங்களுக்குத் தெரியுமா?

## 1

வலைவாசல்:துடுப்பாட்டம்/தகவல்கள்/1
# வலைவாசல்:துடுப்பாட்டம்/உங்களுக்குத் தெரியுமா?

## 2

வலைவாசல்:துடுப்பாட்டம்/தகவல்கள்/2
# வலைவாசல்:துடுப்பாட்டம்/உங்களுக்குத் தெரியுமா?

## 3

வலைவாசல்:துடுப்பாட்டம்/தகவல்கள்/3
# வலைவாசல்:துடுப்பாட்டம்/உங்களுக்குத் தெரியுமா?

## 4

வலைவாசல்:துடுப்பாட்டம்/தகவல்கள்/4
# வலைவாசல்:துடுப்பாட்டம்/உங்களுக்குத் தெரியுமா?

## 5

வலைவாசல்:துடுப்பாட்டம்/தகவல்கள்/5
# வலைவாசல்:துடுப்பாட்டம்/உங்களுக்குத் தெரியுமா?

## 6

வலைவாசல்:துடுப்பாட்டம்/தகவல்கள்/6
# வலைவாசல்:துடுப்பாட்டம்/உங்களுக்குத் தெரியுமா?

## 7

வலைவாசல்:துடுப்பாட்டம்/தகவல்கள்/7
# வலைவாசல்:துடுப்பாட்டம்/உங்களுக்குத் தெரியுமா?

## 8

வலைவாசல்:துடுப்பாட்டம்/தகவல்கள்/8
# வலைவாசல்:துடுப்பாட்டம்/உங்களுக்குத் தெரியுமா?

## 9

வலைவாசல்:துடுப்பாட்டம்/தகவல்கள்/9
# வலைவாசல்:துடுப்பாட்டம்/உங்களுக்குத் தெரியுமா?

## 10

வலைவாசல்:துடுப்பாட்டம்/தகவல்கள்/10
# வலைவாசல்:துடுப்பாட்டம்/உங்களுக்குத் தெரியுமா?

## 11

வலைவாசல்:துடுப்பாட்டம்/தகவல்கள்/11
# வலைவாசல்:துடுப்பாட்டம்/உங்களுக்குத் தெரியுமா?

## 12

வலைவாசல்:துடுப்பாட்டம்/தகவல்கள்/12
# வலைவாசல்:துடுப்பாட்டம்/தகவல்கள்/1

- இந்தியாவிலேயே மிகப்பெரிய துடுப்பாட்ட (படம்) அரங்கம் **ஈடன் கார்டன்ஸ்**.
- **சச்சின் டெண்டுல்கர்** ஒருநாள் பன்னாட்டுத் துடுப்பாட்டப் போட்டியில் தென்னாப்பிரிக்காவிற்கு எதிராக 200 ஓட்டங்கள் (ஆட்டமிழக்காது) குவித்து உலகக் கிரிக்கெட்டில் புதிய சாதனையை ஏற்படுத்தினார். குவாலியரில், பிப்ரவரி 24, 2010 அன்று இப்போட்டி நடந்தது.
-
-
-
-  
| <div>**...முன்மொழிய**
</div> | } |
| --- | --- |  
<noinclude>  
</noinclude>
# சுவாமி ராமகிருஷ்ணானந்தர் விரிவான வாழ்க்கை வரலாறு

**சுவாமி ராமகிருஷ்ணானந்தர் விரிவான வாழ்க்கை வரலாறு**ராமகிருஷ்ண பரமஹம்சரின் நேரடி சீடரும், சுவாமி விவேகானந்தரின் சகோதர சீடருமான சுவாமி ராமகிருஷ்ணானந்தரின் வரலாற்றைக் கூறும் நூல் ஆகும். இந்நூல் இராமகிருஷ்ண மடத்தால் வெளியிடப்பட்டது. இந்நூல் ராமகிருஷ்ண மடத்தின் முன்னாள் தலைவராகத் திகழ்ந்த (1971-1991) தபஸ்யானந்தர் சுவாமிகள் எழுதிய "Swami Ramakrishnanada: An Apostle of Sri Ramakrishna to the South" என்னும் நூலின் அடிப்படையில் அமைந்த நூலாகும்.
# சுவாமி ராமகிருஷ்ணானந்தர் விரிவான வாழ்க்கை வரலாறு

## நூலின் சிறப்பு

சுவாமி ராமகிருஷ்ணானந்தரின் பிறப்பு, இளமைப் பருவம், பக்தி, அவரது பூஜை ஆர்வம் எவ்வாறு அவரது குருதேவர் ராமகிருஷ்ணரின் வழிபாடாக அமைந்தது, ராமகிருஷ்ண மடத்தின் தாய் என்றும் தூண் என்றும் சுவாமி விவேகானந்தராலேயே பாராட்டப்பட்ட அவரது எளிய வாழ்க்கைமுறை, மடத்தின் ஆரம்ப காலகட்டத்தில் வராகநகர் மடத்தின் சிரமமான காலகட்டத்தில் சகோதர சீடர்களின் உடல்நலனை தாய் போன்ற பரிவுடன் அவர் கவனித்துக் கொண்டவிதம் என்று பல சம்பவங்களை விவரித்துள்ளார் ஆசிரியர்.  
1897 ஆண்டு ஏப்ரல் பிரபுத்த பாரதா இதழில் ’ராமகிருஷ்ணானந்தர், சதானந்தர் ஆகிய இரண்டு துறவிகள் சுவாமி விவேகானந்தருடைய திட்டங்களைச் செயலாக்கும் பொருட்டு சென்னைக்கு வந்துள்ளனர். விரைவில் அவர்கள் கீதை மற்றும் வேதாந்த வகுப்புகள் தொடங்க இருக்கின்றனர்.’ என்ற அறிவிப்பு வெளியானதையடுத்து சுவாமி ராமகிருஷ்ணானந்தரின் பணி சென்னையில் துவங்கியது, விவேகானந்தரால் பணிக்கப்பட்டு ராமகிருஷ்ண இயக்கத்தின் பணிக்காக சென்னை வந்தது, சென்னையில் தமது குருதேவர் வழிபாட்டுடன் முதல் கிளை மடம் ஆரம்பித்தது, சென்னையில் ஆரம்ப நாட்களில் அவரது பணிகளுக்கு ஏற்பட்ட தடைகள், போக்குவரத்து வசதி அந்த அளவு இல்லாத அந்த காலத்தில் சென்னையில் பல்வேறு பகுதிகளுக்கு சென்று சொற்பொழிவாற்ற அவர் பட்ட சிரமங்கள், நிவாரண பணிகளுக்கான நிதி திரட்டியது, அவரது பணிகளுக்கு ஆதரவு காட்டியவர்கள் பற்றிய பல குறிப்புகள் என பலதரப்பட்ட பகுதிகள் மூலம் அந்த காலகட்ட சென்னை பற்றிய பல குறிப்புகளையும் கொண்டுள்ளது இந்த நூல்.  
பலரது நினைவுக்குறிப்புகள், தமிழ் உலகில் இவருடன் நெருங்கிய தொடர்பு கொண்டிருந்த வ.உ.சிதம்பரனார் உள்பட பலரைப் பற்றிய குறிப்புகள், இவரது சிந்தனைத் துளிகள், விவேகானந்தர் மீது இவர் இயற்றிய ’விவேகானந்த பஞ்சகம்’ இவர் மீது ஸ்ரீ வீ.ஆர். கல்யாண சுந்தர் சாஸ்த்ரிகள் இயற்றிய ராமகிருஷ்ணானந்த மகிமை என்ற பாடல் முதலிய தகவல்களும் இந் நூலில் தொகுக்கப்பட்டுள்ளன.
# பெரும்பல்வகைமை நாடுகள்

**பெரும்பல்வகைமை நாடுகள்** (*megadiverse countries*) புவியின் பெரும்பான்மை இனங்களைக் கொண்டுள்ள, மிகவும் உயிரியற் பல்வகைமை உடையனவாக கருதப்படும் நாடுகளின் குழுமமாகும். பன்னாட்டுப் பேணல் அமைப்பு 1998இல் 17 நாடுகளை பெரும்பல்வகைமை நாடுகளாக அறிவித்துள்ளது. இந்த நாடுகள் அனைத்துமே முழுமையாகவோ பகுதியாகவோ வெப்ப வலயம் அல்லது அயன அயல் மண்டலம் பகுதிகளில் அமைந்துள்ளன.  
2002இல், மெக்சிக்கோ தன்னைப் போன்ற பெரும்பல்வகைமை நாடுகளை குவியப்படுத்தும் ஓர் தனி அமைப்பை நிறுவியது. இது பன்னாட்டுப் பேணல் அமைப்பு அறிவித்த அனைத்து பெரும்பல்வகைமை நாடுகளையும் உள்ளடக்கவில்லை; தன்னுடன் ஒத்த கொள்கைகள் உடைய, உயிரியற் பல்வகைமை கொண்டதும் தொடர்பான மரபார்ந்த அறிவு/பட்டறிவு கொண்ட நாடுகளை மட்டுமே சேர்த்துக் கொண்டது.  
17 பெரும்பல்வகைமை நாடுகளாவன:  
ஒத்த கருத்துடை பெரும்பல்வகைமை நாடுகளின் குழுமத்தில் அங்கம் வகிக்கும் நாடுகளாவன:  
-
-
-
-
-
-
-  
-
-
-
-
-
-  
-
-
-
-
-
# சூலை 2014

**சூலை 2014** (*July 2014*) , 2014 ஆம் ஆண்டின் ஏழாவது மாதமாகும். இம்மாதம் ஒரு செவ்வாய்க்கிழமையில் துவங்கி 31 நாட்களின் பின்னர் வியாழக்கிழமையில் முடிவடைந்தது. தமிழ் நாட்காட்டியின் படி ஆடி மாதம் சூலை 17, வியாழக்கிழமையில் தொடங்கி, ஆகஸ்டு 16 சனிக்கிழமையில் முடிவடைந்தது. இசுலாமிய நாட்காட்டியின்படி கிஞ்சுரா 1435 ஆம் ஆண்டின் ரம்சான் மாதம் சூன் 29 ஞாயிற்றுக்கிழமை அன்று தொடங்கி சூலை 29 செவ்வாய்க்கிழமையில் முடிவடைந்தது. ரோமாபுரி மன்னர் ஜூலியஸ் சீசர் நினைவாக ஜூலை மாதம் ஏற்பட்டது. அதற்கு முன் ‘குவாண்டிலிஸ்’ என்ற பெயர் இருந்தது.
# சூலை 2014

## சூலை 2014 இறப்புகள்

- சூலை 7 - எதுவார்து செவர்துநாத்சே, ஜார்ஜியாவின் முன்னாள் அரசுத் தலைவர் (பி. 1928)
- சூலை 10 - சோரா சேகல், இந்தியத் திரைப்பட நடிகை (பி. 1912)
- சூலை 13 - நதீன் கோர்டிமர், இலக்கியத்துக்கான நோபல் பரிசு பெற்ற தென்னாப்பிரிக்க எழுத்தாளர் (பி. 1923)
- சூலை 17 - சுபா ஜெய், மலேசியத் தொலைக்காட்சி, திரைப்பட நடிகை (பி. 1976)
- சூலை 20 - தண்டபாணி, தமிழ்த் திரைப்பட நடிகர்
- சூலை 23 - சி. நயினார் முகம்மது, தமிழறிஞர், எழுத்தாளர்
- சூலை 29 - ராஜகுரு சேனாதிபதி கனகரத்தினம், இலங்கைத் தமிழ் ஒலிபரப்பாளர்
- சூலை 29 - ஐசக் இன்பராஜா, ஈழத்து நாடகக் கலைஞர் (பி. 1952)
- சூலை 31 - சாரல்நாடன், ஈழத்து எழுத்தாளர்
# சூலை 2014

## சிறப்பு நாட்கள்

### சமயம்

- சூலை 2 - மாணிக்க வாசகர் குருபூசை
- சூலை 2- தேவமாதா காட்சியளித்த நாள்
- சூலை 3 - அமர்நீதி நாயனார் குருபூசை
- சூலை 9 - நாதமுனிகள் திருநட்சத்திரம்
- சூலை 11 - மாங்கனித் திருவிழா
- சூலை 11 - தேரவாத பௌத்தர்களின் அசல்கா பூசை
- சூலை 12 - சாதுர்மாஸ்ய விரதம் துவக்கம்
- சூலை 16 - ஹரேலா மேளா, உத்தரகாண்ட்
- சூலை 26 - ஆடி அமாவாசை
- சூலை 27 - அகோபில மடம், 36வது பட்டம் ஸ்ரீஅழகியசிங்கர் திருநட்சத்திரம்
- சூலை 29 - ரம்சான் பண்டிகை
- சூலை 26 - ஆடிப் பூரம்
- சூலை 30 - ஆண்டாள் திருநட்சத்திரம்
# சூலை 2014

## சிறப்பு நாட்கள்

### விடுதலை நாள் கொண்டாடும் நாடுகள்

- சூலை 1 - கனடா
- சூலை 1 - புருண்டி
- சூலை 1 - சோமாலியா
- சூலை 1 - ருவாண்டா
- சூலை 3 - பெலருஸ்
- சூலை 4 - ஐக்கிய அமெரிக்கா
- சூலை 4 - அப்காசியா
- சூலை 5 - அல்ஜீரியா
- சூலை 5 - கேப் வர்டி
- சூலை 5 - வெனிசுலா
- சூலை 6 - கொமொரோசு
- சூலை 6 - மலாவி
- சூலை 7 - சாலமன் தீவுகள்
- சூலை 9 - அர்கெந்தீனா
- சூலை 9 - தெற்கு சூடான்
- சூலை 10 - பகாமாசு
- சூலை 11 - மங்கோலியா
- சூலை 12 - சாவோ டொமே மற்றும் பிரின்சிப்பி
- சூலை 14 - பிரான்சு
- சூலை 14 - ஈராக்
- சூலை 17 - தென் கொரியா
- சூலை 17 - சிலோவாக்கியா
- சூலை 20 - கொலம்பியா
- சூலை 21 - பெல்ஜியம்
- சூலை 22 - போலந்து
- சூலை 23 - எகிப்து
- சூலை 23 - எத்தியோப்பியா
- சூலை 26 - லைபீரியா
- சூலை 26 - மாலத்தீவுகள்
- சூலை 28 - பெரு
- சூலை 30 - வனுவாட்டு
# சூலை 2014

## சிறப்பு நாட்கள்

### பன்னாட்டு சிறப்பு நாட்கள்

- சூலை 1 - உலக குருதி கொடையாளர்கள் நாள்
- சூலை 1 - சர்வதேச நகைச்சுவை நாள் நாள்
- சூலை 5 - பன்னாட்டு கூட்டுறவு நிறுவனங்கள் நாள்
- சூலை 6 - சர்வதேச முத்தமிடும் நாள்
- சூலை 7 - சர்வதேச மன்னிப்பு நாள்
- சூலை 7 - உலக சாக்லெட் நாள்
- சூலை 11 - உலக மக்கட்தொகை நாள்
- சூலை 17 – சர்வதேச நீதிக்கான உலக நாள்.
- சூலை 18 - சர்வதேச நெல்சன் மண்டேலா நாள் (மண்டேலா பிறந்த நாள்)
- சூலை 26 - உலக மஞ்சட்காமாலை ஒழிப்பு நாள்
- சூலை 29 - உலகப் புலிகள் நாள்
- சூலை 30 - சர்வதேச நட்பு நாள்
# சூலை 2014

## இந்தியாவில் சிறப்பு நாட்கள்

- சூலை 1 - காடு பெருவிழா நாள் - (வன மகோற்சவம்)
- சூலை 1 - இந்திய மருத்துவர்கள் நாள் (பி. சி. இராய் நினைவாக கொண்டாடப்படுகிறது)
- சூலை 26 - கார்கில் போர் வெற்றிவிழா நாள்
# சூலை 2014

## இந்தியாவில் சிறப்பு நாட்கள்

### பிறந்த நாட்கள்

- சூலை 8 - பி. எஸ். குமாரசாமி ராஜா
- சூலை 8 - ஜோதி பாசு
- சூலை 15 - காமராசர்
- சூலை 15 - மறைமலையடிகள்
- சூலை 23 - சந்திரசேகர ஆசாத்
- சூலை 23 - பாலகங்காதர திலகர்
- சூலை 27 - கவிமணி தேசிக விநாயகம் பிள்ளை
# சூலை 2014

## இந்தியாவில் சிறப்பு நாட்கள்

### நினைவு நாட்கள்

- சூலை 4 - சுவாமி விவேகானந்தர்
- சூலை 13 - அ. அமிர்தலிங்கம்
- சூலை 15 - மறைமலையடிகள்
- சூலை 20 - அன்னை சாரதா தேவி
- சூலை 21 - சிவாஜி கணேசன்
- சூலை 22 - முத்துலெட்சுமி ரெட்டி
- சூலை 23 - சுப்பிரமணிய சிவா
- சூலை 31 - தீரன் சின்னமலை
- சூலை 11 - அழகுமுத்து கோன்
# நீர்நிலை

**நீர்நிலை** (*body of water*) என்பது எல்லா வகையான நீரின் தொகுப்புகளையும் குறிக்கும். பொதுவாக இது புவிப்பரப்பின் மீது காணப்படும். நீர்நிலை என்ற சொல் சமுத்திரங்கள், கடல்கள், ஆறுகள், நீரோடைகள், சுனைகள், மடுக்கள் போன்ற இயற்கையான நீர்நிலைகளையும், ஏரிகள், குளங்கள், அணைகள் போன்ற மனிதனால் செயற்கையாக உருவாக்கப்பட்ட நீர்நிலைகளையும் குறிக்கும்.
# நீர்நிலை

## நீர்த்தேக்க வகைகள்

தேங்கி நிற்கும் அல்லது தேக்கி வைக்கப்பட்ட நீர் நிலைகளை **நீர்த்தேக்கம்** என்கிறோம்.  
♦ பள்ளத்தாக்கு அணை நீர்த்தேக்கம்  
♦ கரையோர நீர்த்தேக்கம்  
♦ சேவை நீர்த்தேக்கம்
# நீர்நிலை

## சொல்லும் பொருளும்

நீர்நிலை
# நீர்நிலை

## நீர் நிலைகளின் தமிழ்ப்பெயர்கள்

நீர் நிலைகளை அவற்றின் அளவுக்கு ஏற்பவும் பயன்பாட்டுக்கு ஏற்பவும் பல்வேறு பெயர்களால் தமிழர்கள் அழைத்து வந்துள்ளனர்.
1. குளம் (குளிப்பதற்காக அமைக்கப்பட்டவை)
1. ஏரி (ஏர் தொழிலுக்காக {பயிர்ச் செய்கை) அமைக்கப்பட்டவை)
1. ஊருணி (ஊரார் உண்ணுவதற்காக {சுத்தமான குடிநீர்த் தேவைக்காக)
1. பொய்கை (மலர் நிறைந்த நீர் நிலை)
1. மடு
1. கேணி (ஆலயங்களுக்கு அருகாமையில் அமைந்த நீர் நிலை)
1. மோட்டை
1. அள்ளல்
1. கிணறு
1. துரவு (தோட்டஞ் செய்வதற்காககத் தோண்டப்பட்டவை)
1. தடாகம் அல்லது வாவி
1. ஓடை
1. அளக்கர் (அளக்க முடியாத நீர் நிலை- கடல்)
1. அசம்பு (உள்நாட்டில் காணப்படும் கழிமுகம் அல்லாத நீர்கோர்த்த களிமண் நிறைந்த சேற்று நிலம் )
1. அள்ளல் (சேறு பொருந்திய நீர் பள்ளம்)
1. அகழி - கோட்டைக்கு வெளியே அகழ்ந்து அமைக்கப்பட்ட நீர் அரண்.(ஆழமான நீர் கொண்ட பாதுகாப்பான இடம்)
1. அயம் - அருவி கொட்டுமிடத்தில் பொங்கிக்கொண்டிருக்கும் நீர்நிலை.
1. ஆழிக்கிணறு''' (தற்போது இது நாழிக்கிணறு என்று அறியப்படுகிறது) - கடலருகே தோண்டி கட்டிய கிணறு. தமிழகத்தின் திருசெந்தூரில் இவ்வாறான நீர் நிலை தற்போதும் உள்ளது.
1. இலஞ்சி - பலவகையான பயன்பாட்டிற்காக தேக்கப்படும் நீர்.
1. கயம் - சமவெளியில் ஆறு பாய்ந்து நிரம்பும் நீர்நிலை.
1. கழி - உப்பங்கழி, கடல்நீர் பாய்ந்து தேங்கிய நீர்நிலை.
1. சுனை - மலைப்பகுதியில் பாறைகளுக்கிடையே தேங்கும் நீர்நிலை.(சிறிதளவு நீருள்ள பள்ளம்)
1. மடு - சமநிலத்தில் ஆறு பாயும்போது ஒதுங்கும் அதிமெல்லோட்ட நீர்நிலை.
1. குட்டை - குடிநீருக்காக இன்றி வளர்ப்பு விலங்குகளைக் குளிப்பாட்டுவதற்காகத் தேக்கப்படும் நீர்.
1. கூவல் - கிணறுபோன்ற நீர் தேக்கம். ஆனால் ஆழமற்றது.
1. தருவை - பெரிய ஏரி
# நீர்நிலை

## நீர் நிலைகளின் தமிழ்ப்பெயர்கள்

### நிகண்டு காட்டும் சொற்கள்

இலஞ்சி, பண்ணை, ஏல்வை, குண்டம், அலந்தை, பொய்கை, வலயம், சுனை, சிறை, பட்டம், உடுவை, பயம்பு, படுகர், குட்டம், தாங்கல், கோட்டகம், ஏரி, உவளகம், மடு, ஓடை, படு, தடம், வாவி, தடாகம், ஆவி, சூழி, கிடங்கு, சலதரம், கேணி, பணை, கயம், பல்வலம், நளினி, இலந்தை, மூழி, குழி, குளம்.
# நீர்நிலை

## நீர் நிலைகளின் தமிழ்ப்பெயர்கள்

### வகைகள்

சுனை, கயம், பொய்கை, ஊற்று என்பன தானே நீர் கசிந்த நிலப்பகுதிகளாகும். குட்டை, மழை நீரின் சிறிய தேக்கமாகும். குளி(ர்)ப்பதற்குப் பயன்படும் நீர்நிலை 'குளம் ' என்பதாகவும் உண்பதற்குப் பயன்படும் நீர்நிலை 'ஊருணி ' எனவும் ஏர்த் தொழிலுக்குப் பயன்படும் நீர்நிலை 'ஏரி ' என்றும், வேறு வகையாலன்றி மழை நீரை மட்டும் ஏந்தி நிற்கும் நிலையினை 'ஏந்தல் ' என்றும், கண்ணாறுகளை உடையது 'கண்மாய் ' என்றும் தமிழர்கள் பெயரிட்டு அழைத்தனர்.
# நீர்நிலை

## உசாத்துணைகள்

- http://www.badriseshadri.in/2012/01/2_23.html.
- http://dsal.uchicago.edu/cgi-bin/philologic/search3dsal?dbname=tamillex&query=Waterspout&matchtype=exact&display=utf8.
- http://www.srmuniv.ac.in/tamil_perayam/tamil_courses/Lessons/MA_Tamil/I_Year/matt03/html/mat03009ep5b.htm.
# கோயில் புறா

**கோயில் புறா** 1981 ஆம் ஆண்டு வெளிவந்த தமிழ்த் திரைப்படமாகும். கே. விஜயன் இயக்கத்தில் வெளிவந்த இத்திரைப்படத்தில் சங்கர், சரிதா மற்றும் பலர் நடித்திருந்தனர்.
# கோயில் புறா

## நடிகர்கள்

- சங்கர் பணிக்கர்
- சரிதா
- பியூசி ராஜா பகதூர்
- வினு சக்ரவர்த்தி
# கோயில் புறா

## பாடல்கள்

இத்திரைப்படத்தில் இடம்பெற்ற அமுதே தமிழே அழகிய மொழியே எனதுயிரே... என்ற பாடல் தமிழ்மொழியின் பெருமையைக் கூறுவதாக அமைந்துள்ளது. இப்பாடலை புலமைப்பித்தன் எழுதினார். இப்பாடலுக்கான இசையை இளையராசா அமைத்திருந்தார். பி. சுசீலா, உமா ரமணன் ஆகியோர் பாடினார்கள்.
# உட்கருப்பொருள் மாற்றம்

யுடன் இயேசு கிறிஸ்து*', *வின்சென்டே ஜுவான்'', 16ஆம் நூற். ஓவியம்.]]  
**உட்கருப்பொருள் மாற்றம்** (; ; கிரேக்கம்: μετουσίωσις metousiosis) என்பது "திருப்பலியில் பயன்படுத்தப்படும் அப்பமும், இரசமும் இயேசுவின் உண்மையான உடலாகவும், இரத்தமாகவும் மாறுகின்றன" என்ற கத்தோலிக்க திருச்சபையின் நற்கருணை இறையியல் கோட்பாட்டை விளக்கும் சொல் ஆகும். அப்பத்தின் கருப்பொருளே கிறிஸ்துவின் உடலின் பொருளாகவும், திராட்சை இரசத்தின் கருப்பொருளே கிறிஸ்துவின் இரத்தத்தின் பொருளாகவும் மாறும் அதேநேரத்தில், அவற்றின் வடிவம், சுவை, மணம் ஆகிய வெளிப்புற பண்புகளில் எந்த மாற்றமும் ஏற்படுவதில்லை என இந்த நற்கருணை இறையியல் கோட்பாடு கற்பிக்கிறது.
# இழையவியல்

நுரையீரல் இழையத்தின் இழைய மாதிரியின் நுணுக்குக்காட்டியூடான தோற்றம்]]
**இழையவியல்**(அ) **திசுவியல்** (*histology*) என்பது உயிரினங்களில் இருக்கும் உயிரணுக்கள், இழையங்கள் ஆகியவற்றின் உடற்கூற்றியலை ஆராய நுணுக்குக்காட்டியைப் பயன்படுத்தும் அறிவியல் துறையாகும். இத்துறை உயிரியல், மருத்துவம் போன்ற அறிவியல் துறைகளுக்கு அத்தியாவசியமான ஒரு கருவி போன்றது. இழையவியல் அறிவைக் கொண்டு தாவரம், விலங்கு ஆகிய இரு வகை உயிரினங்களிலும் பல வகையான ஆய்வுகளை மேற்கொண்டு அவை பற்றிய அறிவைப் பெற்றுக் கொள்ள முடியும்.  
இழையங்களின் மெல்லிய தட்டையான துண்டுகளை, ஒளி நுணுக்குக்காட்டி மூலமோ, இலத்திரன் நுணுக்குக்காட்டி மூலமோ ஆராய்ந்து அவை பற்றிய தகவல்கள் அறியப்படும். இழையங்களில் அல்லது உயிரணுக்களில் உள்ள வேறுபட்ட அமைப்புக்களை சரியானபடி வேறுபடுத்திப் பார்ப்பதன் மூலம், அவற்றைப் பற்றிய ஆய்வை மேலும் சிறப்பிக்கலாம். இவ்வகையான வேறுபாட்டைக் கொண்டு வருவதற்கு இழையச் சாயங்கள் (histological stains) பயன்படுத்தப்படும்.
# இழையவியல்

## திசுவியலும் திசுநோய்த்தோற்றவியலும்

திசுவியல் என்பது ஆரோக்கிய நிலையில் உள்ள திசுக்களைப் பற்றிய படிப்பு. நோய்த் தாக்கத்துக்கு உட்பட்ட இழையங்களை இவ்வகை ஆய்வுக்குட்படுத்தி நோய்த்தன்மையை அறிந்து கொள்வதை இழையநோயியல் (Histopathology) என்று அழைப்பர். திசுவியல் என்பது அடிப்படை மருத்துவ அறிவியல் துறைகளுள் ஒன்றான உடற்கூற்றியலின் உட்துறைகளுள் ஒன்றாகும். திசு நோய்த்தோற்றவியலோ நோய்த்தோற்றவியல் *(Pathology)* துறையின் உட்பிரிவு ஆகும். அறுவை சிகிச்சை செய்யப்பட்ட கட்டி சாதாரண கட்டியா அல்லது புற்றுக்கட்டியா என்பதையும் அது புற்றுக்கட்டியாயின் அது புற்று நோய் எந்த நிலையில் உள்ளது என்பன போன்றவற்றை எல்லாம் திசு நோய்த்தோற்றவியலாளர் மட்டுமே உறுதிபடுத்த முடியும். இழையவியல் ஆய்வுக்காக சாயமூட்டப்பட்டு தயார் செய்யப்படும் மாதிரிகளை, நோயியலாளர்கள் (Pathologists) நுணுக்குக்காட்டியில் பார்வையிட்டு, தங்களது அவதானிப்பின் அடிப்படையில் நோய் ஆய்வுறுதியைச் செய்வார்கள். நோயியலாளர்களுக்காக இவ்வாறான மாதிரிகளை தயார் செய்து கொடுக்கும் அறிவியலாளர்களை, இழையவியல் தொழில் நுட்ப வல்லுநர்கள், அல்லது மருத்துவ ஆய்வக தொழில் நுட்ப வல்லுநர்கள் என்பர்.
# கிறித்துவின் திருஉடல், திருஇரத்தம் விழா

**கிறித்துவின் திருஉடல், திருஇரத்தம் விழா** (; ) என்பது நற்கருணையில் இயேசு கிறித்துவின் உடனிருப்பை, அதாவது அவரது திருஉடலும், திருஇரத்தமும் அடங்கியிருக்கும் மறைபொருளைக் கொண்டாடும் விழா ஆகும். உயிர்ப்பு ஞாயிறுக்கு 60 நாட்கள் கழித்து, அதாவது மூவொரு இறைவன் பெருவிழாவைத் தொடர்ந்து வரும் வியாழக்கிழமை கத்தோலிக்க திருச்சபையில் இந்த விழா கொண்டாடப்படுகிறது. இந்தியா, ஐக்கிய அமெரிக்கா போன்ற நாடுகளில், தொடர்ந்து வரும் ஞாயிற்றுக்கிழமையில் சிறப்பிக்கப்படுகிறது.
# தவமாய் தவமிருந்து

***தவமாய் தவமிருந்து*** (English: Thavamaai Thavamirundhu), 2005ஆம் ஆண்டு வெளிவந்த தமிழ்த் திரைப்படம் ஆகும். மிக நீளமான தமிழ் திரைப்படம் என்றும் நான்காவது மிக நீளமான இந்திய திரைப்படம் என்றும் இப்படம் சிறப்புக்குரியதாகிறது.
தந்தை - மகன் பிணைப்பு, குடும்ப உறவுகளின் சிறப்பை இப்படம் வலியுறுத்துவதாக பலரும் கருதுகின்றனர்.
# தவமாய் தவமிருந்து

## வகை

கலைப்படம் / நாடகப்படம்
# தவமாய் தவமிருந்து

## கதை

ராமனாதனும் (செந்தில்) ராமலிங்கமும் (சேரன்) எளிய பொருளாதாரப் பின்னணி கொண்ட கிராமத்துப் பெற்றோர்களான முத்தையா (ராஜ்கிரண்) மற்றும் சாரதாவின் (சரண்யா) குழந்தைகள். பிள்ளைகளை பல சிரமங்களுக்கு இடையில் முத்தையா படிக்க வைக்கிறார். அண்ணன் ராமனாதன் படிப்பில் நாட்டம் குறைந்து Polytechnic படிப்பு படிக்கச் செல்ல, ராமலிங்கம் பொறியியல் படிக்கிறார். ஒழுக்கம் கெட்டுப் போகும் ராமனாதனை கட்டுப்படுத்தி வைக்க, லதாவை (மீனாள்) அவனுக்கு மணமுடித்து வைக்கின்றனர். திருமணத்துக்கு பின் குடும்பத்தில் எழும் சச்சரவுகள் காரணமாக, ராமனாதன் தனிக்குடித்தனம் செல்கிறார். கல்லூரித் தோழியான வசந்தியுடன் (பத்ம்பிரியா) காதல் வசப்பட்டு அவருடன் உடலுறவு கொள்ளும் ராமலிங்கம் வசந்தியை கர்ப்பமாக்குகிறார். ஊர் கண்ணில் இருந்து கர்ப்பத்தை மறைக்க ராமலிங்கமும் வசந்தியும் பெற்றோருக்கு தெரிவக்காமல் சென்னைக்கு செல்கின்றனர். இரு மகன்களின் செய்கையினால், முத்தையாவும் சாரதாவும் மனமுடைந்து போகின்றனர்.  
சென்னையில் தன் படிப்புத் தகுதிக்கு குறைந்த வேலையைத் தேடிக்கொள்ளும் ராமலிங்கம் சிரமமான வாழ்க்கை நடத்துகிறார். வசந்திக்கு குழந்தை பிறந்ததை அறிந்து பேரக்குழந்தையைப் பார்க்க வரும் முத்தையா பெருந்தன்மையாக நடந்து கொள்கிறார். அவரின் பாசத்தைக் கண்டு மனம் வெட்கும் ராமலிங்கம் ஊருக்குத் திரும்பி தங்களை ஏற்றுக்கொள்ளுமாறு வேண்டுகிறான். சிறு மனப்போராட்டத்துக்கு பிறகு, அவர்களை பெற்றோர்கள் ஏற்றுக்கொள்கின்றனர். ராமலிங்கம், வசந்தி இருவரும் தங்கள் படிப்புக்கேற்ற வேலை பெற்று மதுரைக்கு குடியேறுகின்றனர். பெற்றோரையும் மதுரைக்கு அழைத்துச் சென்று தங்கள் வீட்டில் வைத்து மனமகிழ்வுடன் கவனித்துக் கொள்கின்றனர். பெற்றோருடன் ஒட்டாமல் வாழும் அண்ணன் ராமனாதனையும் குடும்பத்துடன் இணைக்கிறார் ராமலிங்கம்.  
நாளடைவில் முதுமை காரணமாக சாரதா மரணமடைய அந்த துயரைப் போக்க கிராமத்திற்கே திரும்பி அவர் நினைவுகளில் வாழ்கிறார் முத்தையா. ராமலிங்கத்துடன் தான் வசதி குறைவாக வாழ்வதாக நினைக்கும் ராமனாதன் அதற்கு தனக்கு சரியாக கல்வி புகட்டாத தந்தையே காரணம் என்று முத்தையாவிடம் முறையிடுகிறார். பரம்பரை வீட்டையும் தனக்குத் தருமாறு வேண்டுகிறார். பிள்ளைகளை வளர்க்க பெருஞ்சிரமம் எடுத்த முத்தையா, மகனின் மனக்குறையை கண்டு குற்ற உணர்வு கொள்கிறார். உடல் நலக் குறைவு காரணமாக மருத்துவமனையில் சேர்க்கப்படும் முத்தையா தன் இளைய மகனுக்கும் ஏதும் குறை வைத்து விட்டோமோ என்று கேட்டு, இல்லை என்று உறுதிப்படுத்திக்கொண்டு இறந்து போகிறார். தந்தையின் இறப்புக்கு பிறகு தன் அண்ணன் மட்டுமே தனக்கு உறவு என்பதை உணரும் ராமலிங்கம் பரம்பரை வீட்டை அண்ணனுக்கே விட்டுத் தருகிறார். தங்கள் பெற்றோர் தங்களை வளர்க்க பட்ட பாட்டை தங்கள் குழுந்தைகளுக்கு விளக்கி வளர்ப்பதாக காட்டும் காட்சியுடன் திரைப்படம் முடிகிறது.
# தவமாய் தவமிருந்து

## விமர்சனங்கள்

குடும்ப உறவுகளை வலியுறுத்துவதாகவும், தமிழக கிராம வாழ்க்கை முறையை படம் பிடித்துக் காட்டுவதாகவும் இக்காலகட்டத்தில் வந்த தமிழ்த் திரைப்படங்களில் காணப்பட்ட ஆபாசப் போக்கு குறைந்து காணப்பட்டதாகவும் இப்படம் பெரிதும் பாராட்டப்பட்டது. மேம்போக்காக பார்க்கையில், இத்திரைப்படம் வணிகக் கூறுகள் குறைந்து கலைநோக்கில் எடுக்கப்பட்டதாகத் தோன்றினாலும், திரைப்பட ஆர்வலர்கள் இருந்து மாறுபட்டார்கள். ராமலிங்கமாக நடித்த சேரனின் நடிப்பு பல காட்சிகளில் மிகையாகவும் பொருத்தமற்றதாகவும் தோன்றியது. கல்லூரிப் பருவத் தோற்றத்துக்கு பொருந்ததாகவும் அவருடைய உடல் அமைப்பு இருந்தது. பொறியியல் பட்டம் பெற்ற ராமலிங்கம் வண்டி இழுத்து தன் மனைவியைக் காப்பாற்றுவது போன்ற காட்சிகள், பாத்திரங்களின் மேல் பரிதாபத்தை வரவழைக்க வலிந்து திணிக்கப்பட்ட நடைமுறைக்கு பொருந்தாத காட்சிகளாக கருதப்பட்டது. கதை நகரும் விதம், காட்சியமைப்புகள், கதை மாந்தர் படைப்பு ஆகியவை இயக்குநர் சேரனின் முந்தைய திரைப்படமான ஆட்டோகிராப்பை ஒத்திருந்ததாக குறை கூறப்பட்டது. படத்தின் நீளமும் தேவையின்றி அதிகமாக இருப்பதாக கருதப்பட்டது. எனினும், தான் சொல்ல வந்த உணர்வுகளை சரியாக படம்பிடிக்க இந்த அவகாசம் தேவை என்று இயக்குநர் சேரன் மறுமொழி தந்தார்.
# தவமாய் தவமிருந்து

## பாடல்

**ஏ...ஆக்காட்டி ஆக்காட்டி** என்பது தவமாய் தவமிருந்து படத்தில் இடம்பெற்ற ஒரு நாட்டுப்புற வகை சார்ந்த பாட்டும் காட்சிப்படுத்தலும் ஆகும். இந்தப் பாடலை சா. பெருமாள் எழுதினார். இதற்கு சபேசு முரளி இசையமைத்தார். செயமூர்த்தி பாடினார். பல கலைஞர்கள் காட்சியமைப்பில் பங்கெடுத்தனர்.  
குஞ்சுகள் காக்கும் குருவி ஒன்று "குறத்திமயன்" வலையில் சிக்கவைக்கப்படுதல், அதில் இருந்து விடுதலை பெறுதல் என்ற கதைப் பாடல் ஊடாகக் கூறப்படுகிறது. குருவி சிறைப்பட்டு தான் "பரலோகம் போறேனே" என்று கதறி அழுகையிலே "ஏ...ஏழைக்குருவியே நீ ஏங்கி அழக் கூடாது" என்று பாடல் வேகமாய் எழுகிறது. "வலை என்ன பெருங்கனமா? அதையறுக்க வழிகளும் இருக்குதம்மா." என்று ஒரு பொதுவுடமைக் கருத்தை பாடல் முன்வைக்கிறது.
# தவமாய் தவமிருந்து

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)
# முரா (அரக்கன்)

**முரா**, தான் பெற்ற தவ வலிமையால் தேவர்களையும், முனிவர்களையும் கொடுமைப்படுத்தி வந்தான். மூவுலகங்களையும் தனதாக்கிக் கொள்ளும் ஆசையில், முதலில் இந்திரலோகத்தின் மீது படையெடுத்தான். முராவை எதிர்கொள்ள முடியாத இந்திரன், சிவபெருமானிடம் சரணடைந்தார். சிவபெருமான் தேவர்களைத் திருமாலிடம் சென்று முறையிடச் சொன்னார். இந்திரன் தேவர்களுடனும், முனிவர்களுடனும் திருமாலிடம் சென்று சரணடைய, அவர்களைக் காப்பதற்காகத் திருமால் முராவுடன் கடும் போரிட்டு அவனைக் கொன்றார். இதனால் திருமால் தன் பகைவனை (*முரா*) அழித்த காரணத்தால் **முராரி** என்றும் அழைக்கப்படுகிறார்.  
- பதினெண் புராணங்கள் (நூல்), வாமன புராணம், பக்கம் 542
# போதிநாத வேலன்சாமி

**சத்குரு போதிநாத வேலன்சாமி** (*Bodhinatha Veylanswami*, பிறப்பு: அக்டோபர் 10, 1942, கலிஃபோர்னியா), இந்து சந்நியாசி மற்றும் சமயத் தலைவரும், அவாயில் அமைந்துள்ள கௌவை இந்து ஆதீனத்தின் தலைவரும் ஆவார். சைவ ஆகமங்கள், மறைபொருள் வேதங்கள், மற்றும் சைவம் சார்ந்த பல ஆக்கங்களையும் கணினி மயமாக்குதல் முயற்சி எடுத்து, அவற்றை இலவசமாக வழங்குவதிலும் பெயர் பெற்றவர்.  
போதிநாத வேலன்சாமி, இந்து சமயத்தில் செல்வாக்கு மிக்க சத்குரு சிவாய சுப்ரமணியசுவாமியின் வழித்தோன்றலாக நியமிக்கப்பட்டவர்.
# போதிநாத வேலன்சாமி

## சீர்திருத்த சைவ சித்தாந்த சர்ச்

போதிநாதரின் சீர்திருத்தம் சைவக் கவாய் இந்து மடாலயம், ஆகமங்களில் குறிப்பிடப்பட்டுள்ள மிருக பலிகளை பாரம்பரிய சைவத்தில் இருந்து அகற்ற வேண்டும் என்ற சீர்திருத்தத்தில் உறுதியாக நிற்கிறது.  
"மத்ஸ்யம் என்பது உண்மையில் மீனைக் குறிக்கவில்லை, இங்கே. மீன், பன்றி, செம்மறி ஆடு போன்ற பொருட்களைப் பிரதிநிதித்துவப்படுத்தும் பொருட்களை ஆசாரியார் நன்கு அறிந்திருக்க வேண்டும். மீன் அல்லது இறைச்சி உண்மையில் வழங்கப்படுகிறது என்ற எண்ணத்துடன் அவர் பிரதிநிதி உருப்படியை வழங்க வேண்டும். ஆகமங்களில், மீன் அல்லது இறைச்சி பிரசாதம் அல்லது விலங்குகளைக் கொல்வதற்கு இடமில்லை."
# ஹென்றி புய்சன்

**ஹென்றி புய்சன்** (ஜூலை 15, 1873 - ஜனவரி 6, 1944) பாரிசில் பிறந்த வளிமண்டல ஆய்வாளராவார். ஹென்றி புய்சன் ஜூலை 15, 1873ல் பாரிசில் பிறந்தார். இவர் 1901ல் முனைவர் பட்டம் பெற்றார். 1914 முதல் 1943 வரை மார்செல்லில் இயற்பியல் பேராசிரியாகப் பணியாற்றினார். இவருடன் சார்லஸ் பேப்ரியும் இணைந்து புற ஊதாக் கதிர்களை வளி மண்டலத்தினை ஆராய்ந்தனர். இவர்கள் ஸ்பெக்ட்ராஸ்கோப் மூலம் புற ஊதாக் கதிர்களை வளி மண்டலத்தில் அளவிட்டனர். வளி மண்டலத்தில் புற ஊதாக் கதிர்கள் உறிஞ்சுப்படுதலை கண்டுபிடித்தனர். அதன் காரணமாக 1913ல் ஓசோன் படலத்தினை கண்டறிந்தனர்.  
இவர் ஜனவரி 6, 1944ல் மார்செல்லில் இறந்தார்.
# ஹென்றி புய்சன்

## கருவி நூல்

ஓசோன் படலத்தில் ஓட்டை - ஏற்காடு இளங்கோ மங்கை வெளியீடு